અન્ય દેશોમાં વિહાર કરતાં શ્રી નેમિનાથ પ્રભુએ અઢાર ગણ અને અઢાર ગણધરોને થાપ્યા. તેઓને ગુણરત્નોના ભંડાર એવા વરદત્ત વિગેરે અઢારહજાર મુનિઓ અને આર્ય યક્ષિણી વગેરે ચાલીસ હજાર સાધ્વીઓ હતી . સમ્યક્ત્વમૂલ બાર વ્રતોના ધારક એવા નંદ વિગેરે શ્રાવકો એક લાખ ઓગણસિત્તેર હજાર હતા અને મહાસુવ્રતા વિગેરે તેવી શ્રાવિકાઓ ત્રણ લાખ છત્રીસ સજાર હતી. જિન નહિ છતાં જિનની તુલ્ય દેશના દેવાની શક્તિવાળા ચૌદ પૂર્વના જ્ઞાતા શ્રુતકેવલી ચારસો હતા અને અવધિજ્ઞાની મુનીઓ પંદરસો હતા. વૈક્રિય લબ્ધિધર મુનિઓ પંદરસો, કેવળજ્ઞાની પંદરસો, વિપુલજ્ઞાની મન:પર્યવજ્ઞાનવાળા એક હજાર અને વાળી મુનિઓ આઠસો હતા. પ્રભુના સોળસો સાધુઓ અનુત્તર વિમાનમાં દેવ થયા અને પંદરસો સાધુઓ તથા ત્રણહજાર સાધ્વીઓ સિદ્ધગતિને પામ્યા. આ પ્રમાણે શ્રી નેમિનાથ પ્રભુનો પરિવાર જાણવો.